

# JÕELÄHTME VALLAVALITSUS

Andres Sepp Teie 22.02.2024 nr 3-1.63/2024/1140

Riigimetsa Majandamise Keskus

[rmk@rmk.ee](mailto:rmk@rmk.ee) Meie 26.02.2024 nr 6-2/1271-1

[liia.tannbaum@rmk.ee](mailto:liia.tannbaum@rmk.ee)

Viimsi metskond 255 kinnistul

planeeritavatest lammutustöödest

Seoses riigile kuuluval kinnisasjal Jõelähtme vallas Võerdla külas Viimsi metskond 255 (katastritunnus 24501:001:0164) asetsevate registrisse kandmata ehitistega tundsite huvi, kas nende lammutamiseks on vaja vormistada ehitusload ja/või ehitusprojektid.

Kuna lammutada soovitakse eriti ohtlikus seisus lagunenud ehitiste varemed, mis on seni ehitisregistrisse kandmata ning mis ei säili, siis tulenevalt haldusmenetluses kehtivast eesmärgipärasuse printsiibist, mille kohaselt tuleb eesmärk saavutada võimalikult lihtsalt ja kiirelt, vältides üleliigseid kulutusi ja ebameeldivusi isikutele ei ole põhjendatud seni ehitisregistrisse kandmata ehitiste registrisse kandmine üksnes formaalse loa vormistamiseks. Samuti leiab vallavalitsus, et menetlusökonoomika seisukohalt ehitiste lammutamise eesmärgil ehitusload ja/või ehitusprojektid lammutamiseks vajalikud ei ole.

Lugupidamisega

(allkirjastatud digitaalselt)

Andrus Umboja

vallavanem